
KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. december 10-i ülésére)


TÁRGY:	A 3676/16 HRSZ-ON NYILVÁNTARTOTT, KIVETT KÖZTERÜLET MEGHATÁROZOTT TERÜLETRÉSZÉNEK TULAJDONJOG ÁTRUHÁZÁSA ADÁSVÉTEL ÚTJÁN


Losonczi Dávid kérelmet nyújtott be, Kiskőrös Város Önkormányzata (a továbbiakban: Önkormányzat) tulajdonát képező 3676/16 hrsz-ú ingatlan területéből a Bacsó Béla utca és a Mohácsi utca közötti nyeles területrész megvásárlás érdekében.

Kiskőrös Város Önkormányzata a Képviselő-testület 105/2025. számú határozatával hozzájárult az Önkormányzat tulajdonát képező Kiskőrös belterületi 3676/16 hrsz-on nyilvántartott 6604 m2 alapterületű, az önkormányzat forgalomképtelen törzsvagyonát képező kivett közterület rendeltetésű ingatlan területéből 241 m2 területrész forgalomképes üzleti vagyonná történő átminősítéséhez.

A Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) előtt a 3676/16 és a 3698 hrsz-on nyilvántartott ingatlanok telekhatár rendezése érdekében lefolytatott telekalakítási eljárás 2025. november 12. napján véglegessé vált.
A telekalakítást engedélyező határozat rendelkezett 33 m2 területrészen községi gyűjtő létrehozásáról, így az adásvétellel érintett területrész 208 m2. 
Az adásvétellel érintett területrészen víz és szennyvíz vezeték van, a Nemzeti Vízművek, mint tulajdonosi joggyakorló helyett eljáró Kiskunsági Víziközmű-szolgáltató Kft., mint vagyonkezelő azzal a feltétellel járult hozzá a területrész magántulajdonba adásához, amennyiben az az ingatlan tulajdonosa és a vagyonkezelő az ingatlanra vízvezetési szolgalmat alapít. 

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházására irányuló döntést megelőzően a vagyontárgy forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

A 3676/16 hrsz-ú közterület területéből 208 m2 területrész értékesítése tárgyában a szakértő az ingatlanrész forgalmi értékét 10.000,- Ft/m2 összegben állapította meg.

A Rendelet 12. § (4) bekezdése alapján a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. december 2.


	Domonyi László sk.
	polgármester





HATÁROZAT-TERVEZET


A Képviselő-testület

1. hozzájárul Kiskőrös Város Önkormányzata tulajdonát képező Kiskőrös belterület 3676/16 hrsz-on nyilvántartott kivett közterület (Bacsó Béla utca) megnevezésű ingatlan területéből 208 m2 területrész Losonczi Dávid részére történő értékesítéséhez 2.080.000,-Ft, azaz: Kettőmillió-négyszáztízezer forint értékben, a határozat-tervezet mellékletét képező telekalakítás szerződésben foglalt feltételekkel,
2. felhatalmazza polgármestert a határozat-tervezet mellékletét képező telekalakítási szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

